Diari Oficial de la Generalitat Valenciana


Sumari del DOGV 5712, del 27-02-2008 (2008/2402)

RESOLUCIÓ de 21 de febrer de 2008, de la Direcció General d'Administració Autonòmica, per la qual s'adjudiquen les destinacions als participants en el concurs de mèrits número 36/2007, per a la provisió de llocs de treball de naturalesa funcionarial, sector administració especial, grups A i A/B, enginyers agrònoms, veterinaris, biòlegs i enginyers tècnics agrícoles, direccions de secció i nivell 24, de la Conselleria d'Agricultura, Pesca i Alimentació.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5712

Data del DOGV
:   27-02-2008

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2008/2402


Data del document
:   21-02-2008

Organisme emissor
:   Conselleria de Justícia i Administracions Públiques

Tipus de document
:   Resolució

Anàlisi jurídica

 Descriptors 

:   * administració regional
    * concurs administratiu
    * funcionari
    * enginyer
    * professió sanitària
    * biologia

RESOLUCIÓ de 21 de febrer de 2008, de la Direcció General d'Administració Autonòmica, per la qual s'adjudiquen les destinacions als participants en el concurs de mèrits número 36/2007, per a la provisió de llocs de treball de naturalesa funcionarial, sector administració especial, grups A i A/B, enginyers agrònoms, veterinaris, biòlegs i enginyers tècnics agrícoles, direccions de secció i nivell 24, de la Conselleria d'Agricultura, Pesca i Alimentació. [2008/2402]
Per resolució de 23 d'abril de 2007, de la Direcció General d'Administració Autonòmica, publicada en el DOCV número 5505 de 4 de maig de 2007, es va convocar el concurs de mèrits número 36/2007, per a la provisió de llocs de treball de naturalesa funcionarial, sector administració especial, grups A i A/B, enginyers agrònoms, veterinaris, biòlegs i enginyers tècnics agrícoles, direccions de secció i nivell 24, de la conselleria d'Agricultura, Pesca i Alimentació.
Per Resolució de 21 de desembre de 2007, de la Direcció General d'Administració Autonòmica, per la qual s'executa la sentència número 329/06, de 15 de març, de la Secció Segona de la Sala Contenciosa Administrativa del Tribunal Superior de Justícia de la Comunitat Valenciana, adjudica amb caràcter definitiu el lloc de treball número 17435, director/a de l'Oficina Comarcal de l'Alt Palancia, per la qual cosa, com que este lloc ha sigut oferit en el present concurs de mèrits, s'ha de detraure'l de la convocatòria.
Finalitzada l'avaluació dels mèrits dels concursants i la resta de tràmits d'execució de la convocatòria, la Comissió de Valoració va formular en data 16 de gener de 2008, la proposta definitiva d'adjudicació.
En conseqüència i, en exercici de les competències atribuïdes per l'article 13 del Decret 122/2007, de 27 de juliol, del Consell, pel que s'aprova el Reglament Orgànic i Funcional de la conselleria de Justícia i Administracions Públiques, resolc:
Primer
Fer públiques les puntuacions obtingudes pels participants en el concurs de mèrits número 36/2007 i adjudicar amb destinació definitiva els llocs de treball relacionats en l'annex de la present resolució.
Segon
Detraure de la present convocatòria de concurs de mèrits el lloc de treball número 17635, director/a de l'Oficina Comarcal de l'Alt Palancia.
Tercer. Cessament i preses de possessió
Cessament
El personal que ocupa lloc de treball i ha obtingut destinació en el present concurs, cessarà d'ofici el dia 2 de març de 2008.
Igualment cessarà d'ofici el 2 de març de 2008 el personal que estiga ocupant un lloc de treball adjudicat en esta convocatòria.
Preses de possessió
L'acte de presa de possessió al qual queden convocats els adjudicataris, tindrà lloc el dia 3 de març de 2008, a les 10,00 hores, segons la província en què hagen obtingut destinació, en les seus següents:
Alacant: Direcció Territorial de la Conselleria d'Agricultura, Pesca i Alimentació, Carrer Professor Manuel Sala, 2 (CP 03555).
Castelló: Direcció Territorial de la Conselleria d'Agricultura, Pesca i Alimentació, Av. Germans Bou, 47 (CP 12667).
València:
Direcció Territorial de la Conselleria d'Agricultura, Pesca i Alimentació, Gregorio Gea, 27, PROP 1(CP 03545).
València, servicis centrals:
Servici de Gestió Administrativa, Sotssecretaria de la conselleria d'Agricultura, Pesca i Alimentació a València, carrer Amadeu de Savoia, 2 (CP 46822).
Els efectes administratius i econòmics seran del dia de la presa de possessió.
Quart. Recursos
La present resolució posa fi a la via administrativa. D'acord amb els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com als articles 8, 14.2 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, les persones interessades poden interposar recurs de reposició, amb caràcter potestatiu, davant de l'òrgan que ha dictat esta resolució, en el termini d'un mes a comptar des de l'endemà al de la seua publicació. Alternativament, si no es recorre en reposició, pot interposar-se recurs contenciós administratiu davant del Jutjat Contenciós Administratiu de la ciutat de València, en el termini de dos mesos a comptar de l'endemà al de la publicació de la present resolució.
València, 21 de febrer de 2008.- El director general d'Administració Autonòmica: Pedro Javier García Ribot.